Luis Goya

Luis Goya Urrutia (Lezo, 1951 – Donostia, 2006ko irailaren 27a) euskal zinema ekoizle eta zuzendaria zen. Berria.info: "Luis Goia zinema ekoizlea hil da".

 Biografia 
Animaziozko zinemaren aintzandari zen, Jaizkibel ekoiztetxearen eskutik hasi zen zinema munduan lanean, Juanba Berasategik zuzendutako Fernando Amezketarra film laburrarekin hain zuzen ere. Une hartatik aurrera, zenbait produkziotan elkarrekin egin zuten lan. 1990eko hamarkadatik aurrera, fikziozko filmak ekoizten hasi zen Pablo Malo zuzendariarekin kolaboratuz behin baino gehiagotan.

Euskaldunon Egunkaria bultzatu eta sortu zuen. Luis Del Olmo Espainiako Auzitegi Nazionaleko epailearen aginduz, 2003. urteko otsailaren 20an Guardia Zibilak Lezoko bere etxean atxilotu zuen, beste zortzi lagunekin batera. Bost egun inkomunikatuta eman zuen, eta komisaldegian igarotako bost egunen testigantza latza eskaini zuen: «Ni ez naute jo, baina torturaren lekuko zuzena izan naiz. Zelda barruan, paretaren kontra jartzeko agintzen ziguten, eta ateko leihotxotik begiratzen ziguten ea agindutakoa betetzen genuen».«‘Hil nazazue behingoz’, entzun nion aldietako batean Pello Zubiriari». egunkaria.info: "Luis Goia: «‘Hil nazazue behingoz’, entzun nion aldietako batean Pello Zubiriari»"

 Filmografia 
 Zuzendaria 
 Lau astakiloen abenturak eta kalenturak (1988)
 Ekoizlea 
 La sombra de nadie (2006)
 Frío sol de invierno (2004)
 Ione, igo zerura (1999)
 Offeko maitasuna (1992)
 Ke arteko egunak (1989)
 Kalabaza tripontzia (1985)
 Fernando Amezketarra (1981)

 Erreferentziak 

Kategoria:Gipuzkoako zinema zuzendariak
Kategoria:Euskal Herriko zinema ekoizleak
Kategoria:Lezoarrak
Kategoria:Donostian hildakoak